SET ภาคบ่ายร่วง 10 จุด ตามทิศทางตลาดภูมิภาค เหตุกังวลสงครามการค้าจีน-สหรัฐยืดเยื้อ
SET ภาคบ่ายร่วง 10 จุด ตามทิศทางตลาดภูมิภาค เหตุกังวลสงครามการค้าจีน-สหรัฐยืดเยื้อ
SET ภาคบ่ายร่วง 10 จุด ตามทิศทางตลาดภูมิภาค เหตุกังวลสงครามการค้าจีน-สหรัฐยืดเยื้อ
13 พ.ค. 2562

ผู้สื่อข่าวรายงานว่า ดัชนีตลาดหุ้นไทยภาคบ่ายร่วง 10 จุด โดย ณ เวลา 14.49 น. อยู่ที่ระดับ 1,638.58 จุด ลบ 10.11 จุด ลดลง 0.61% ด้วยมูลค่าซื้อขาย 23,079.18 ล้านบาท
โดยดัชนีปับตัวลงตามทิศทางตลาดภูมิภาคที่ส่วนใหญ่ปรับตัวลงท่ามกลางความกังวลเกี่ยวกับสงครามการค้าระหว่างจีนและสหรัฐที่ยังคงยืดเยื้อ หลังจากจีนปล่อยให้ค่าเงินหยวนอ่อนค่า ขณะที่นักลงทุนรอความชัดเจนต่อการจัดตั้งรัฐบาลในประเทศด้วย
บล.ฟิลลิป ระบุว่า  ตลาดหุ้นบ่ายนี้ผันผวนอิงทางลง:โดยตลาดหุ้นไทยเช้านี้เคลื่อนไหวอิงทางลงตามตลาดส่วนใหญ่ในภูมิภาคตามคาด โดยมาจากความกังวลผลกระทบของสงครามการค้าเป็นหลัก รวมถึงความไม่แน่นอนของปัจจัยการเมืองภายในระหว่างการจัดตั้งรัฐบาล แต่ทางฝ่ายมอง Downside ของ SET จะเริ่มจำกัดเมื่อนักลงทุนเข้าเก็งกำไรช่วงสุดท้ายก่อนดัชนี MSCI จะปรับน้ำหนักลงทุนหุ้นไทยเพิ่มจึงมองบ่ายนี้หุ้นไทยอาจลบน้อยลงและผันผวนระหว่าง 1,640-1650 จุด